חוסיין טאיב

חוסיין טאיב (באנגלית: Hossein Taeb; בפרסית: حسین طائب) הוא איש דת שיעי איראני ובכיר במשמרות המהפכה האסלאמית. עד 23 ביוני 2022 הוא היה ראש ארגון המודיעין של משמרות המהפכה האסלאמית.<ref name="qline">[http://www.qlineorientalist.com/IranRises/hosein-taeb/ Hosein Taeb] Iran Rises. August 30th, 2009. accessed 23-September-2009</ref> לאור חיסול מהנדסי האטום ואנשי חיל האוויר האיראנים על אדמת איראן, כנראה על ידי המוסד הישראלי, ואי הצלחתו לנקום במדינת ישראל באמצעות חוליות מחסלים שנשלחו לטורקיה ולארגנטינה, חוסיין טאיב פוטר, ובמקומו מונה תת-אלוף מוחמד כאזמי .<ref></ref>

== ביוגרפיה ==
על פי אגודת הסטודנטים האיראנית ה"פרו-ממשלתית", טאיב נולד ב-1342 (בשנת 1963/4). לאחר שלמד בחטיבת הביניים, הוא למד בסמינר/מכללה ובמרכזים האסלאמיים והגיע לתואר מתקדם (חארג') במשפטים אסלאמיים לאחר שלמד בטהראן, במשהד ובקום. הוא למד, בין היתר, אצל המנהיג העליון עלי ח'אמנאי. טאיב הצטרף למשמרות המהפכה (המפקח על הבסיג' - ארגון המתנדבים הצבאי למחצה שנוסד על ידי מנהיג המהפכה האסלאמית אייתוללה רוחאללה ח'ומייני). בשנת 1361 (1982/3) והחל את עבודתו באזור 10 של טהראן והמשיך לקום ולמשהד. הוא היה "במשך זמן מה המתאם של משמרות המהפכה עם המנהיג העליון וכן מפקד מחלקת התרבות של מכללת האימאם חוסיין".

תחת פיקודו של טאיב, יחידות הבסיג' היו פעילות מאוד בדיכוי המחאה נגד תוצאות הבחירות לנשיאות איראן ותנועת המחאה 2009. הדיכוי האלים גרם למותם של לפחות עשרות מפגינים ברחובות או בכלא.<ref name="abdo">[https://foreignpolicy.com/articles/2009/10/07/the_rise_of_the_Iranian_dictatorship The Rise of the Iranian Dictatorship], GENEIVE ABDO. OCTOBER 7, 2009 accessed 13-October-2009</ref>

סוכנות הידיעות פארס האיראנית דיווחה שבהצהרות פומביות טאיב הזהיר את האיראנים שארצות הברית "שוכרת סוכנים ושכירי חרב במאמץ להמשיך את מזימותיה למהפכה רכה ברפובליקה האסלאמית". טאיב גם הצהיר שבמהומות לאחר הבחירות לנשיאות איראן ותנועת המחאה שקמה בשנת 2009 נהרגו שמונה אנשי בסיג' ונפצעו 300 אחרים.<ref>[https://www.reuters.com/article/latestCrisis/idUSDAH316769 Iran opposition says 72 died in post-poll unrest] Reuters. Sep 3, 2009. accessed 23-September-2009</ref>

בשנת 2022, הוא ובני משפחתו נכללו ברשימת האישים שהוטלו עליהם סנקציות על ידי משרד החוץ האמריקני בשל מעורבותו בהפרות זכויות אדם באיראן.<ref></ref> בתאריך 23 ביוני 2022 המנהיג העליון "פיטר" את טאיב מהפיקוד על ארגון המודיעין של משמרות המהפכה תוך קידומו לתפקיד שולי במערכת.

== תפקידים ואחריות ==

רשימת התפקידים ותחומי האחריות של חוסיין טאיב, כוללת:
* סגן מטה התרבות המשותף של משמרות המהפכה האסלאמית.
* מפקד מחלקת התרבות של אוניברסיטת אימאם חוסיין משנת 2005 עד 2007.
* מפקד הבסיג' ב-29 באוקטובר 2007,<ref>[http://www.iran-daily.com/1386/2978/html/national.htm Basij Mission Cultural] Iran Daily, 29 Jun 2009. accessed 23-September-2009</ref> ועד 2009 .<ref></ref>
* ראש ארגון המודיעין של משמרות המהפכה האסלאמית החל מאוקטובר 2009 ופוטר בתאריך 23 ביוני 2022.

== סנקציות אישיות ==
בתאריך ב-28 באוקטובר 2010 הוא הוכנס לרשימה השחורה של משרד האוצר בממשלת ארצות הברית.<ref></ref> בתאריך 13 באפריל 2011 האיחוד האירופי הטיל על טאיב סנקציות. רכושו הפרטי הוקפא ונאסר עליו להיכנס לאירופה,<ref name="eu">Official Journal of the European Union, 4/14/2001: [http://eur-lex.europa.eu/LexUriServ/LexUriServ.do?uri=OJ:L:2011:100:0001:0011:EN:PDF COUNCIL REGULATION (EU) No 359/2011 of 12 April 2011 concerning restrictive measures directed against certain persons, entities and bodies in view of the situation in Iran]</ref> מכיוון ש"כוחות בפיקודו השתתפו בהקאות אלימות המוניות, רציחות, מעצרים ועינויי מפגינים שלווים".<ref name="eu" />

== משפחה ==
טאיב איבד אח במצור על בצרה, במהלך מלחמת איראן-עיראק. הוא נשוי ואב לשלושה ילדים.

==ראו גם==
* משמרות המהפכה

== קישורים חיצוניים ==

* 
* 
* 
* 
* [https://iranpress.com/content/60269/irgc-appoints-mohammad-kazemi-intelligence-chief irgc-appoints-mohammad-kazemi-intelligence-chief באתר iranpress.com] 
* 
* [https://en.mehrnews.com/tag/Hossein+Taeb כתבות אודות חוסיין טאיב בסוכנות החדשות mehrnews ]

== הערות שוליים ==

*
קטגוריה:אנשי דת איראנים
קטגוריה:אנשי דת מוסלמים שיעים
קטגוריה:ילידי 1963